text: Danmarks største bil-festival klar til 2014
  31 december 2013 kl. 11.28
  Arrangementet Danmarks Hurtigste Bil overlever nytåret og finder også sted på den nedlagte flyvestation Vandel i 2014.
  Toptunede biler og teltfest har i 15 år været fast inventar i kalenderen for de 15.000 bilglade besøgende på, hvad der kan kaldes Roskilde Festival for biler.
  På trods af sin kultstatus har fremtiden for den populære festival været usikker, siden Benjamin Media desværre var nødt til at stoppe udgivelsen af bilmagasinet Vmax. 
  Magasinet for tunede og stylede biler har de seneste mange år været arrangør for DHB, men det sidste Vmax udkommer i januar 2014. Og uden Vmax var der ikke noget DHB.
  Arrangementet reddes nu af BilGalleri.dk, der overtager alle aktiviteter omkring DHB. 
  Bilgalleri.dk lover i en pressemeddelse, at der vil være endnu mere fokus på bilerne, når lågerne på Flyveplads Vandel den 6.-8. juni 2014 åbner for det 16. DHB, der på nær et enkelt år, har været afholdt på den det nedlagte militære anlæg i Vandel mellem Vejle og Billund.
  Se mere om bil-festivalen 2014 her
  